## Οδηγίες για τη συμμετοχή παιδιών σε ερωτηματολόγια

Προς κάθε υπεύθυνο ομαδικής εκδρομής:

Σε περίπτωση που θέλετε να συμπεριλάβετε συμμετέχοντες κάτω των 14 σε ερωτηματολόγια της i-EVAL ή/και της i-EVAL-Freizeiten, θα πρέπει να εξασφαλίσετε τη συναίνεση των γονέων τους. Επαφίεται σε εσάς ο τρόπος με τον οποίο θα την εξασφαλίσετε. Η συναίνεση που σας έχουν παραχωρήσει οι γονείς παραμένει σε εσάς. Η ομάδα της i-EVAL δεν θα ελέγξει αν όντως έχει παραχωρηθεί η εκάστοτε συναίνεση.

Ο απλούστερος τρόπος για να εξασφαλίσετε τη συναίνεση των γονέων είναι να ενσωματώσετε το σχετικό κείμενο είτε στο σκέλος της εγγραφής είτε στο Βιβλιάριο Συμμετοχής («Freizeitpass»). Μπορείτε, παραδείγματος χάριν, να χρησιμοποιήσετε την ακόλουθη διατύπωση:

*Για να εκφράσουν την άποψή τους, οι συμμετέχοντες καλούνται να απαντήσουν σε ερωτηματολόγιο μέσω του διαδικτυακού εργαλείου της «i-EVAL». Συμφωνούμε ο γιός/η κόρη μας να συμμετάσχει στο ερωτηματολόγιο αυτό. Δεν συλλέγονται προσωπικά δεδομένα. Περισσότερες πληροφορίες στον ιστότοπο* [*www.freizeitenevaluation.de*](http://www.freizeitenevaluation.de).

Εναλλακτικά, μπορείτε να εξασφαλίσετε τη συναίνεση και χωριστά. Σχετικές πληροφορίες θα βρείτε στο Ενημερωτικό Έγγραφο της επόμενης σελίδας, το οποίο μπορείτε να προσαρμόσετε στις ανάγκες σας.